Genesis 47 ABA - Josef het na die farao toe gegaan en - Bible Search
1Josef het na die *farao toe gegaan en vir hom gesê: "My pa en my broers het van Kanaän gekom en hulle is nou in Gosen. Hulle het hulle diere en alles wat hulle het, saamgebring."
Hulle het geantwoord: "Ons is veeboere, ons en ons *voorvaders voor ons."
4Hulle het ook vir die farao gesê: "Mag ons *vreemdelinge word in jou land? Want in Kanaän is daar nie meer gras vir ons skape en bokke nie. Daar is baie min kos. Mag ons asseblief in Gosen woon?"
13Daar was baie min kos in die hele land, die *hongersnood was baie swaar. Al die mense in Egipte en Kanaän het honger gely. 14Josef het koring aan die mense van Egipte en Kanaän verkoop, en hy het al die geld gekry wat die mense gehad het. Hy het die geld na die *farao se huis geneem.
18Die volgende jaar het hulle weer na Josef toe gekom en vir hom gesê: "Meneer, jy weet dat al ons geld op is en dat al ons diere nou aan Meneer behoort. Ons het niks oor om vir Meneer te gee nie. Ons het net ons lewe en ons grond, dit is al wat ons het. 19Hoekom moet ons hier by Meneer sterf? Hier is ons en ons grond. Vat ons en ons grond en gee vir ons kos. Ons sal die farao se *slawe wees, en ons grond sal aan hom behoort. Gee vir ons kos sodat ons kan lewe, want as ons dood is, dan sal niemand op ons grond kan werk en saai nie."
21Al die mense in die hele land het die farao se slawe geword, en hy het hulle in stede laat woon. 22Josef het al die grond gekoop, maar nie die grond van die *priesters nie, want die farao het altyd vir die priesters betaal en vir hulle kos gegee. Daarom het die priesters nie hulle grond verkoop nie.
26Josef het 'n nuwe wet in Egipte gemaak wat tot vandag toe daar is. Een vyfde van alles wat die mense afsny, behoort aan die farao. Maar die priesters se grond het nie die farao se grond geword nie.
27Jakob en sy familie het in Egipte in die land Gosen gewoon. Hulle was *vrugbaar, hulle het baie geword. Hulle het 'n groot en sterk volk geword.
28Jakob het 17 jaar lank in Egipte gewoon. Toe hy 147 jaar oud was, 29het hy gevoel sy dood kom nader. Jakob het sy seun Josef geroep en vir hom gesê: "Sal jy my asseblief help en iets vir my doen. As jy lief is vir my, sit dan jou hand onder my *heup en belowe dat jy sal doen wat ek vra. Jy moet my asseblief nie in Egipte begrawe nie. 30Wanneer ek sterf, dan moet jy my liggaam uit Egipte neem en jy moet dit gaan begrawe by my *voorvaders in ons familiegraf."